ai4bharat/Pralekha huggingface dataset:
గ్రామీణాభివృద్ధి మంత్రిత్వ శాఖ
బెంగళూరు జాతీయ గ్రామీణ స్వయం ఉపాధి శిక్షణ సంస్థల అకాడమీకి ఈ-శంకుస్థాపన
గ్రామీణ పేదరిక సమస్యను పరిష్కరించడానికి ఆర్ఎస్ఇటిఐల చొరవ ప్రత్యేకమైనది - గ్రామీణాభివృద్ధి కార్యదర్శి
నేషనల్ అకాడమీ ఆఫ్ రుడ్సేటి  కొత్త శిక్షణా సంస్థ భవనం ఈ-శంకుస్థాపన కార్యక్రమం నిన్న జరిగింది. గ్రామీణ స్వయం ఉపాధి శిక్షణా సంస్థల సిబ్బంది , రాష్ట్ర / యుటి గ్రామీణ జీవనోపాధి మిషన్ సిబ్బంది, సంబంధిత బ్యాంకు అధికారుల పర్యవేక్షణ, మార్గదర్శకత్వం, సామర్థ్యాన్ని పెంపొందించడం ఎన్ఏఆర్ చేపట్టింది. గ్రామీణాభివృద్ధి మంత్రిత్వ శాఖ తరపున ఈ కార్యక్రమాలు నిర్వహిస్తున్నారు.
కేంద్ర గ్రామీణాభివృద్ధి కార్యదర్శి శ్రీ నాగేంద్ర నాథ్ సిన్హా, ఆర్ఎస్ఇటిఐల ప్రత్యేకతను వివరించారు. రాష్ట్ర ప్రభుత్వాలు, కేంద్ర ప్రభుత్వం, వాణిజ్య బ్యాంకులు గ్రామీణ పేదరిక సమస్యను పరిష్కరించడానికి దీనిలో కలిసి పనిచేస్తున్నాయన్నారు. దేశంలో నిరుద్యోగ సమస్యను తగ్గించే ప్రయత్నాలను మరింతగా పెంచడానికి ఏర్పాటైన ఆర్ఎస్ఇటిఐలు, ప్రాముఖ్యత గురించి ఆయన ప్రస్తావించారు. ఆర్ఎస్ఇటిఐల కార్యకలాపాలను ప్రామాణీకరించడంలో ఎన్ఏఆర్ పాత్రను ప్రశంసిస్తూ, ఈ దిశలో ప్రయత్నాలను వేగవంతం చేయాలని ఆయన ఎన్ఏఆర్ కు సలహా ఇచ్చారు. ఈ విషయంలో ఎన్ఏఆర్ కొత్త క్యాంపస్ను స్థాపించడం ఎంతో ఉపకరిస్తుందని ఆయన అభిప్రాయపడ్డారు.
ప్రస్తుతం, ఈ శిక్షణ కార్యక్రమాలను బెంగళూరులోని అద్దె ప్రాంగణంలో లేదా రాష్ట్రాలు / యుటిలలోని వివిధ ప్రాంగణాల్లో నిర్వహిస్తున్నారు. అందమైన గార్డెన్ సిటీగా పేరొందిన బెంగళూరులో రూ .25 కోట్ల వ్యయంతో చేపట్టిన ఈ ప్రతిపాదిత క్యాంపస్ అభివృద్ధి చేస్తే నైపుణ్యాలు, సామర్థ్యాల పెంచడంలో ఎదురవుతున్న చాలా ఇబ్బందులు తీరుతాయని అన్నారు. ఈ కార్యక్రమంలో ఎన్ఏఆర్ అధ్యక్షుడు పద్మవిభూషణ్ డాక్టర్ డి వీరేంద్ర హెగ్గడే, కెనరా బ్యాంక్ ఎగ్జిక్యూటివ్ డైరెక్టర్ ఎంఎస్ ఎ మణిమేఖలై పాల్గొన్నారు.
ఎన్ఏఆర్ అధ్యక్షుడు డాక్టర్ డి వీరేంద్ర హెగ్గడే మాట్లాడుతూ విజయవంతమైన రుడ్సేటి నమూనాను స్వీకరించడంలో ప్రభుత్వం చురుకైన పాత్రను ప్రశంసించారు. ఆర్ఎస్ఇటిఐల రూపంలో ఈ చక్కటి ప్రతిరూపం లక్షలాది గ్రామీణ నిరుద్యోగ యువత జీవితాలలో కొత్త ఆశలు నింపుతుందని ఆశాభావం వ్యక్తం చేశారు. దేశంలోని అన్ని బ్యాంకులు ఆర్ఎస్ఇటిఐ నమూనాను అంగీకరించేలా గ్రామీణాభివృద్ధి మంత్రిత్వ శాఖ నిర్వహిస్తున్న పాత్రను ఆయన ప్రముఖంగా ప్రస్తావించారు. దీని ఫలితంగా దేశంలో అతిపెద్ద ఔత్సాహిక పారిశ్రామిక అభివృద్ధి శిక్షణా నెట్వర్క్ ఏర్పాటైంది.
కెనరా బ్యాంక్ ఎగ్జిక్యూటివ్ డైరెక్టర్ శ్రీమతి ఎ మణిమేఖలై మాట్లాడుతూ ఎన్ఏఆర్ గత కొన్నేళ్లుగా నిర్వహిస్తున్న పాత్రను ప్రశంసించారు. భవిష్యత్ లో చేపట్టే కార్యక్రమాల్లో కూడా కెనారా బ్యాంక్ ఎన్ఏఆర్ కు పూర్తిగా మద్దతు ఇస్తుందని హామీ ఇచ్చారు.
సాంస్కృతిక మంత్రిత్వ శాఖ
తపాలా విభాగంతో కలిసి లేఖారచనా ఉత్సవమైన డాక్రూమ్ను నిర్వహించిన సాంస్కృతిక మంత్రిత్వ శాఖ
ప్రధానాంశాలుః
- కేంద్ర సాంస్కృతిక మంత్రిత్వ శాఖ, గాంధీ స్మృతి, దర్శన్ సమితి మద్దతుతో భారత తపాలా శాఖ డిటిజల్ డిటాక్స్  చేయాలన్న లక్ష్యంతో విశిష్టమైన లేఖా రచన కార్యక్రమ నిర్వహణ.
- తపాలా బిళ్ళల సేకరణ, చక్కటి దస్తూరీ, స్టేషనరీ రూపకల్పన, చేతిరాతను మెరుగుపరచుకోవడం, గ్రాఫాలజీ , ఆరిగామీ వంటి సృజనాత్మక కార్యక్రమాలను కూడా ఈ సందర్భంగా నిర్వహించారు.
- తపాలా విభాగంతో కలిసి సాంస్కృతిక మంత్రిత్వ శాఖ ఆజాదీ కా అమృత్ మహోత్సవ్ సందర్భంగా ఆదివారం న్యూఢిల్లీ, రాజ్ఘాట్లోని గాంధీ దర్శన్లో ప్రముఖ లేఖా రచన ఉత్సవం డాక్రూంను ఆవిష్కరించారు.
భారతదేశంలో లేఖా రచన కళను పునరుద్ధరించేందుకు డిజిటల్ డిటాక్స్ చేయాలన్న లక్ష్యంతో సాంస్కృతిక మంత్రిత్వ శాఖ, గాంధీ స్మృతి, దర్శన్ సమితి మద్దతుతో ఇండియా పోస్ట్  విశిష్టమైన లేఖా రచనా కార్యక్రమాన్ని నిర్వహించింది.
ఈ ఉత్సవం ఆదివారం ఉదయం 10 గంటల సమయంలో ముఖ్య అతిథి అయిన గాందీ స్మృతి, దర్శన్ సమితి వైస్ చైర్మన్ శ్రీ విజయ్ గోయెల్, సాంస్కృతిక మంత్రిత్వ శాఖ, భారత తపాలా నుంచి వచ్చిన గౌరవ అతిథులు, మద్దతునిచ్చిన ఇతర భాగస్వాములు, వివిధ రంగాలకు చెందిన వ్యక్తుల సమక్షంలో ప్రారంభం అయింది.
మన చరిత్ర, సంస్కృతిలో గొప్ప అంశమైన చేతివ్రాతతో సమాచారాన్ని ఇవ్వడాన్ని పునరుద్ధరించే ప్రయత్నంలో డాక్ రూం వంటి చొరవను చేపట్టడం పట్ల నేను ఎంతో సంతోషాన్ని వ్యక్తం చేస్తున్నాను అని సాంస్కృతిక మంత్రిత్వ శాఖ సంయుక్త కార్యదర్శి శ్రీమతి ఉమా నండూరి పేర్కొన్నారు. ఆజాదీ కా అమృత్ మహోత్సవ్ ఆధ్వర్యంలో, ప్రజల సంక్షేమం, ఆరోగ్యం కోసం అనేక కార్యకలాపాలు చేపడుతున్నాం. డిజిటల్ నిర్విషీకరణ అన్నది తక్షణ అవసరం, ఇటువంటి చొరవలు ప్రజలు కలాలను, కాగితాలను చేపట్టి అధ్యయనానికి, సమాచార మార్పిడికి ఒక శక్తిమంతమైన పరికరంగా ఉపయోగించేందుకు ప్రేరణను, స్ఫూర్తినిస్తాయన్నారు.
వినూత్నమైన, సృజనాత్మకమైన, ఆకర్షణీయమైన మార్గాల్లో అక్షరాలు రాయడానికి పిల్లలకు, వయోజనులైన వ్యక్తులకు పునఃపరిచయం చేయడానికి ఉద్దేశించిన ప్రత్యేకమైన వేడుకలో లేఖలు రాసి, పోస్ట్ చేయడం అనే అంశాలలో పోటీలు, వర్క్షాప్లు నిర్వహించింది. ఈ వేడుకలలో లేఖలు రాయడం పట్ల అన్ని వయసుల వారినీ ఆకర్షించేందుకు వినోదకరమైన రీతులలో తపాలా విభాగం సంగీతం, నాటకాలు, నాట్యం, స్టాండప్ కామెడీ, షాపింగ్, ఆహారం, ఇంటరాక్టివ్ డెమొల వంటి ప్రదర్శనలను నిర్వహించింది.
తపాలా బిళ్ళల సేకరణ, చక్కటి దస్తూరీ, స్టేషనరీ రూపకల్పన, చేతిరాతను మెరుగుపరచుకోవడం, గ్రాఫాలజీ , ఆరిగామీ వంటి సృజనాత్మక కార్యక్రమాలను కూడా ఈ సందర్భంగా నిర్వహించారు.
యు పి ఎస్ సి
యు.పి.ఎస్.సి. మే, 2023 ఉద్యోగ నియామక ఫలితాలు ఖరారు
మే, 2023 నెలకు సంబంధించి యూనియన్ పబ్లిక్ సర్వీస్ కమిషన్  ద్వారా కింది నియామక ఫలితాలు ఖరారు చేయబడ్డాయి. అర్హత సాధించి సిఫార్సు చేసిన అభ్యర్థులకు వ్యక్తిగతంగా పోస్ట్ ద్వారా సంబంధిత సమాచారం అందించబడింది. ఇతర అభ్యర్థుల దరఖాస్తులు సక్రమంగా పరిగణించబడ్డాయి, అయినా వారిని ఇంటర్వ్యూకి పిలవడం/ పోస్టులకు సిఫార్సు చేయడం సాధ్యం కాదని తెలుపుతూ యు.పి.ఎస్.సి.) విచారం వ్యక్తం చేసింది.
అర్హత సాధించిన అభ్యర్థుల జాబితా కోసం ఇక్కడ క్లిక్ చేయండి
(Visitor Counter : 76
యువజన వ్యవహారాలు, క్రీడల మంత్రిత్వ శాఖ
పరికరాల మరమ్మతు, ఆధునికీకరణ కోసం ఒలింపియన్లు ఎలవేణిల్ వలరివన్, ప్రవీణ్ జాదవ్ పంపిన ప్రతిపాదనలకు మాక్ ఆమోదం
భారత యువజన వ్యవహారాలు, క్రీడల మంత్రిత్వ శాఖకు చెందిన మిషన్ ఒలింపిక్ సెల్ , ఒలింపిక్ షూటర్ ఎలవేణిల్ వలరివన్, విలువిద్య క్రీడాకారుడు ప్రవీణ్ జాదవ్కు చెందిన క్రీడా పరికరాల మరమ్మతు, ఆధునికీకరణ ప్రతిపాదనలను జూన్ 1న ఆమోదించింది.
ఎలవేణిల్, తన తుపాకీ మరమ్మతు, తూటాల పరీక్షల కోసం జర్మనీలోని వాల్తేర్ ఫ్యాక్టరీకి వెళ్తారు. ప్రవీణ్, రెండో సెట్ విలువిద్య పరికరాలను కొనుగోలు చేస్తారు. అంతర్జాతీయ క్రీడా పోటీలకు అది అవసరం. క్రీడా పోటీల సమయంలో పరికరాలు విఫలమైతే, మరమ్మతు కోసం సమయం కేటాయించరు.
ఈ నెలాఖరులో, నైజీరియాలో జరిగే 'డబ్ల్యూటీటీ కంటెండర్ - లాగోస్'లో పాల్గొనేందుకు ఆర్థిక సాయం కోసం కామన్వెల్త్ గేమ్స్ పతక విజేత శ్రీజ అకుల పంపిన ప్రతిపాదనను కూడా మాక్ ఆమోదించింది.
శ్రీజ విమాన టిక్కెట్లు, ఆహారం, వసతి, స్థానిక రవాణా, వీసా ఖర్చులు, బీమా వ్యయాల కోసం 'టార్గెట్ ఒలింపిక్ పోడియం స్కీమ్'  డబ్బు సమకూరుస్తుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 సమాచారం
చైనా, హాంకాంగ్, జపాన్, దక్షిణ కొరియా, సింగపూర్, థాయిలాండ్ నుంచి భారతదేశానికి వచ్చే అంతర్జాతీయ ప్రయాణీకులు, 1 జనవరి 2023 నుంచి, ఆయా దేశాల్లో బయలుదేరే ముందే తప్పనిసరిగా ఆర్టీపీసీఆర్ పరీక్షలు చేయించుకోవాలి, ఎయిర్ సువిధ పోర్టల్లో ఆ నివేదికను అప్లోడ్ చేయాలి
భారతదేశానికి వచ్చే అంతర్జాతీయ ప్రయాణీకులందరికీ చేసే 2% ర్యాన్డమ్ పరీక్షలకు ఇది అదనం
చైనా, హాంకాంగ్, జపాన్, దక్షిణ కొరియా, సింగపూర్ మరియు థాయిలాండ్ నుంచి భారతదేశానికి వచ్చే అంతర్జాతీయ ప్రయాణీకులు, ఆయా దేశాలు/గమ్యస్థానాల నుంచి బయలుదేరే ముందు తప్పనిసరిగా ఆర్టీపీసీఆర్ పరీక్షలు చేయించుకోవాలి. కొవిడ్ నెగటివ్ ఆర్టీపీసీఆర్ పరీక్ష నివేదికను ఎయిర్ సువిధ పోర్టల్లో అప్లోడ్ చేయాలి. 1 జనవరి 2023 నుంచి ఇది జరగాలి. భారతదేశానికి ప్రయాణించే తేదీకి 72 గంటల ముందు ఈ పరీక్ష చేయించుకోవాలి.
భారతదేశానికి వచ్చే అన్ని అంతర్జాతీయ విమానాల్లోని అందరు అంతర్జాతీయ ప్రయాణీకులకు ప్రస్తుతం నిర్వహిస్తున్న 2% ర్యాన్డమ్ పరీక్షలకు అదనంగా ఇది ఉంటుంది.
ప్రపంచవ్యాప్తంగా, ముఖ్యంగా పైన పేర్కొన్న దేశాల్లో పెరుగుతున్న కొవిడ్-19 కేసుల పరిస్థితిని దృష్టిలో ఉంచుకుని ఈ ఆదేశం ఇచ్చారు.
ప్రధాన మంత్రి కార్యాలయం
వియత్నాం ప్రధానమంత్రిని కలిసిన , ప్రధానమంత్రి శ్రీ నరేంద్ర మోదీ.
ప్రధానమంత్రి శ్రీ నరేంద్ర మోదీ, వియత్నాం ప్రధానమంత్రి , హిజ్ ఎక్సలెన్సి ఫామ్ మిన్హ్ చిన్హ్ ను 2023 మే 20 వ తేదీన
జి–7 శిఖరాగ్ర సమ్మేళనం సందర్భంగా హిరోషిమాలో కలుసుకున్నారు.
ఇరువురు నాయకులూ ద్వైపాక్షిక సమగ్ర వ్యూహాత్మక భాగస్వామ్యంలో సాధించిన క్రమమైన వృద్ధిని ప్రస్తావించారు.
ద్వైపాక్షిక వాణిజ్యం, పెట్టుబడులకు సంబంధించిన సంబంధాలను మరింత పెంపొందించాలని, ఉన్నతస్థాయి సంప్రదింపులు
విస్తృతం చేయాలని నిర్ణయించారు.
రక్షణ, విపత్తులను తట్టుకునేలా భవన నిర్మాణ సరఫరా చెయిన్ల రంగంలో , ఇంధన, శాస్త్ర సాంకేతిక , మానవ వనరులు అభివృద్ధి,
సాంస్కృతిక రంగాలు, ప్రజలకు –ప్రజలకు మధ్య సంబంధాల విషయంలో గల అవకాశాలను ఇరువురు నాయకులు చర్చించారు.
ప్రాంతీయ పరిణామాలపై ఇరువురు నాయకులు సానుకూల అభిప్రాయాలను పంచుకున్నారు. ఏసియాన్ కు సంబంధించి,
ఇండొ – పసిఫిక్లో సహకారం గురించి కూడా వారు చర్చించారు.
ఇండియా జి–20కి అధ్యక్షత వహిస్తుండడం గురించి, గ్లోబల్ సౌత్ దృక్పథాన్ని,దాని ఆందోళనలను ప్రముఖంగా ప్రస్తావించడానికి ఇండియా ప్రాధాన్యతనిస్తున్నట్టు
ప్రధానమంత్రి ఈ సందర్భంగా ఆయనకు తెలిపారు.
హోం మంత్రిత్వ శాఖ
ఆధ్యాత్మిక గురువు ఆచార్య శ్రీ పురుషోత్తం ప్రియదాస్జీ స్వామిశ్రీ మహారాజ్ జీ మరణం పట్ల సంతాపం వ్యక్తం చేసిన కేంద్ర హోంమంత్రి శ్రీ అమిత్ షా
ఆచార్య శ్రీ పురుషోత్తం ప్రియదాస్జీ స్వామిశ్రీ మహారాజ్ జీ పవిత్ర బోధనలు, సమాజ శ్రేయస్సు కోసం చేసిన నిస్వార్థ సేవకు ఏదీ సాటిరాదన్న అమిత్ షా
ఆచార్య శ్రీ పురుషోత్తం ప్రియదాస్జీ స్వామిశ్రీ మహారాజ్ జీ జీవితమంతా విలువలు, విజ్ఞానమయం. మానవత్వం కోసం నిస్వార్థంగా అంకితమయ్యారని కొనియాడిన అమిత్ షా
లక్షలాది జీవితాల్లో వెలుగులు నింపిన ఆధ్యాత్మిక గురువు ఆచార్య శ్రీ పురుషోత్తం ప్రియదాస్జీ స్వామిశ్రీ మహారాజ్ జీ మరణం పట్ల కేంద్ర హోంమంత్రి శ్రీ అమిత్ షా సంతాపం వ్యక్తం చేశారు.
ఆచార్య శ్రీ పురుషోత్తం ప్రియదాస్జీ స్వామిశ్రీ మహారాజ్ జీ పవిత్ర బోధనలు, సమాజ శ్రేయస్సు కోసం ఆయన చేసిన చేసిన నిస్వార్థ సేవకు ఏదీ సాటిరాదని అమిత్ షా ట్వీట్ చేశారు.
ఆచార్య శ్రీ పురుషోత్తం ప్రియదాస్జీ స్వామిశ్రీ మహారాజ్ జీ జీవితమంతా ఉదాత్తమైన విలువలు, విజ్ఞానంతో సాగిందని, మానవత్వమనే గొప్ప కారణం కోసం నిస్వార్థంగా ఆయన అంకితమయ్యారని అమిత్ షా కొనియాడారు.
స్వామీజీ మరణం పూడ్చలేని లోటని పేర్కొన్న అమిత్ షా, ఆయన పవిత్ర ఆత్మకు శాంతి చేకూరాలని, ఆయన శిష్యులకు మనోధైర్యం ప్రసాదించాలని ప్రార్థిస్తున్నట్లు ట్వీట్లో వెల్లడించారు.
ఆచార్య శ్రీ పురుషోత్తం ప్రియదాస్జీ స్వామిశ్రీ మహారాజ్ జీ, మణినగర్ శ్రీ స్వామినారాయణ సంస్థాన్ ఆధ్యాత్మిక గురువు. ఆచార్యుల పరంపరలో ఆయన ఐదో వారసుడు. ప్రస్తుతం ఆయన ఆచార్య స్థానంలో లేరు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
ఈ వారాంతంలో స్వచ్ఛతకు యువత ప్రాధాన్యత !
ఇండియన్ స్వచ్ఛతా లీగ్ 2వ ఎడిషన్లో పాల్గొన్న 4000కి పైగా నగర బృందాలు
ఇండియన్ స్వచ్ఛతా లీగ్  2వ ఎడిషన్లో 4000కి పైగా నగరాలు పాల్గొనడంతో స్వచ్ఛ భారత్ మిషన్-అర్బన్ కొత్త ఉత్సాహాన్ని పొందింది. స్వచ్ఛత సంబంధిత కార్యకలాపాలలో యువత పాల్గొనేలా ప్రోత్సహించడానికి యువత నేతృత్వంలోని ఒక ప్రత్యేక కార్యక్రమంగా ఇండియన్ స్వచ్ఛత లీగ్ అమలు జరుగుతోంది. ఇండియన్ స్వచ్ఛతా లీగ్ లో భాగంగా స్వచ్ఛత కోసం కృషి చేస్తున్న నగర బృందాలు ఉత్సాహంగా బీచ్లు, పర్యాటక ప్రదేశాలు, కొండలను శుభ్రం చేస్తున్నాయి. స్వచ్ఛ భారత్ మిషన్-అర్బన్  కింద 2022 లో ఇండియన్ స్వచ్ఛత లీగ్ ప్రారంభమయ్యింది. చెత్త రహిత నగరాలను అభివృద్ధి చేయడం లక్ష్యంగా అమలు జరుగుతున్న ఇండియన్ స్వచ్ఛత లీగ్ కార్యక్రమంలో 50 లక్షల మందికి పైగా వాలంటీర్లు కలిసి పని చేశారు.
శ్రమదానం ద్వారా స్వచ్ఛత సాధించడానికి పక్షోత్సవాలు జరుగుతున్నాయి. 2023 సెప్టెంబర్ 15 న ప్రారంభమైన పక్షోత్సవాలు అక్టోబర్ 2 వరకు అమలు జరుగుతాయి. మహాత్మా గాంధీ జయంతి రోజున స్వచ్ఛ భారత్ దివస్ గా జరుపుకుంటారు. పక్షోత్సవారంలో భాగంగా సఫాయి మిత్ర సురక్ష శివార్, స్వచ్ఛత దివస్ కార్యక్రమాలు అమలు జరుగుతాయి.
ఇండియన్ స్వచ్ఛత లీగ్ 2.0 కోసం నగరాలు ఆసక్తికరమైన పేర్లు ఎంచుకున్నాయి. ప్రముఖ షట్లర్ పి.వి. సింధు, నడకలో గుర్తింపు పొందిన రిపుదామన్ బెవ్లీ అంబాసిడర్లుగా వ్యవహరిస్తున్నారు.చండీగఢ్ ఛాలెంజర్స్, హున్సూర్ హీరోస్, విక్తమసింగపురం, దండేలి స్వచ్ఛత వారియర్స్, కుసాగి ఛాంపియన్స్, ఆర్సీకేరే ఆర్మీ పేరుతొ బృందాలు పోటీలో పాల్గొనడానికి నమోదు అయ్యాయి.
ఇండియన్ స్వచ్ఛత లీగ్ లో భాగంగా నగరాలు ప్రభావవంతమైన పరిశుభ్రత కార్యకలాపాలను నిర్వహించి అందమైన కుడ్యచిత్రాలు ఏర్పాటు చేశాయి. కార్యక్రమంలో పాల్గొన్న ప్రజలు మానవహారాలుగా ఏర్పడి స్వచ్ఛత కోసం ప్రజల్లో చైతన్యం కలిగించాయి. కార్యక్రమంలో ప్రజలను భాగస్వాములను చేస్తూ కార్యక్రమాలు నిర్వహించారు. భోపాల్లో ఒకప్పుడు డంప్గా ఉన్న ప్రదేశంలో యోగా దినోత్సవాన్ని నిర్వహించారు. ప్రజాప్రతినిధులు, ఎన్సీసీ క్యాడెట్లు, స్కౌట్స్ గైడ్స్ ఇతరులు ఈ కార్యక్రమంలో పాల్గొన్నారు.
దాదాపు 4,000 మంది పిల్లలు భారతదేశం మ్యాప్ను రూపొందించడానికి కర్ణాటకలోని దావణగెరె లోజరిగిన కార్యక్రమంలో పాల్గొన్నారు, డిఫెండింగ్ ఛాంపియన్ టీమ్ చండీగఢ్ ఛాలెంజర్స్ 10,000 మందికి ఆహారం అందించడానికి SUP ఉచిత మహా లంగర్ను నిర్వహించింది, అలెప్పీలో సరస్సులను శుభ్రపరచడానికి 'సేవ్ ది లేక్' పేరుతో ఊరేగింపు నిర్వహించారు.
కార్యక్రమంలో వివిధ రాష్ట్రాలకు చెందిన ముఖ్యమంత్రులు ఉత్సాహంగాపాల్గొని స్వచ్ఛత కోసం అమలు జరుగుతున్న కార్యక్రమాల్లో పాల్గోవాలని ప్రజలకు పిలుపు ఇచ్చారు. ఉత్తరప్రదేశ్ ముఖ్యమంత్రి శ్రీ యోగి ఆదిత్యనాథ్ స్వచ్ఛత హి సేవ కార్యక్రమంలో 5 మంది పారిశుద్ధ్య సిబ్బందిని సత్కరించారు. ఇండియన్ స్వచ్ఛత లీగ్ టీ-షర్టులు, టోపీలను పంపిణీ చేశారు. మణిపూర్ సీఎం ఎన్. బీరెన్ సింగ్ మణిపూర్లో స్వచ్ఛతా హి సేవా ప్రచారాన్ని ప్రారంభించారు. స్వచ్ఛ భారత్ కోసం ప్రతి పౌరుడు సహకరించాలని కోరారు. ఉత్తరాఖండ్ సీఎం పుష్కర్ సింగ్ ధామి 10, 5, 2 కిలోమీటర్ల 'స్వచ్ఛత లీగ్ మారథాన్' ను ఇండియన్ స్వచ్ఛతా లీగ్ లో భాగంగా ప్రారంభించారు.
|
ఆరోగ్య, కుటుంబ సంక్షేమ మంత్రిత్వ శాఖ
|
కోవిడ్-19 టీకాల తాజా సమాచారం – 185వ రోజు
దేశవ్యాప్తంగా 41కోట్ల మైలురాయి దాటిన టీకా డోసుల పంపిణీ
ఈ సాయంత్రం 7గం. వరకు 47.77 లక్షలకు పైగా టీకాల పంపిణీ
18-44 వయోవర్గానికి ఇప్పటిదాకా13.24 కోట్లకు పైగా టీకా డోసులు
మూడు రాష్ట్రాల్లో 18-44 వయోవర్గానికి కోటికి పైగా టీకాలు
భారత దేశపు మొత్తం కోవిడ్ టీకా డోసుల పంపిణీ 41 కోట్ల మైలురాయి దాటింది. ఈ సాయంత్రం 7 గంటల వరకు అందిన సమాచారం ప్రకారం 41,13,55,665 డోసుల పంపిణీ జరిగింది. జూన్ 21 నుంచి సార్వత్రిక టీకాల కార్యక్రమం మొదలుకాగా. గత 24 గంటల్లో 47.77 లక్షలకు పైగా  టీకాలిచ్చినట్టు సాయంత్రం 7 గంటలకు అందినట్టు సమాచారం.
ఈ రోజు 18-44 వయోవర్గంలో 22,38,900 మంది లబ్ధిదారులు మొదటి డోస్ టీకాలు తీసుకున్నారు. అదే వయోవర్గంలో 1,48,075 మంది రెండో డోస్ తీసుకున్నారు. దీంతో మూడో దశ టీకాల కార్యక్రమంలో భాగంగా 37 రాష్ట్రాలు, కేంద్రపాలిత ప్రాంతాలకు చెందిన ఈ వయోవర్గం వారు ఇప్పటిదాకా తీసుకున్న మొదటి డోసుల సంఖ్య 12,73,70,809 కు, రెండో డోసుల సంఖ్య 50,58,284 కు చేరింది. ఇందులో మూడు రాష్టాలు – మధ్యప్రదేశ్, మహారాష్ట్ర, ఉత్తరప్రదేశ్ 18-44 వయోవర్గం వారికి కోటికి పైగా డోసులు పంపిణీ చేశాయి. అదేవిధంగా ఆంధ్రప్రదేశ్, అస్సాం, చత్తీస్ గఢ్, ఢిల్లీ, హర్యానా, హిమాచల్ ప్రదేశ్, జమ్మూ-కశ్మీర్, జార్ఖండ్, కేరళ, ఒడిశా, పంజాబ్, తెలంగాణ, ఉత్తరాఖండ్, పశ్చిమ బెంగాల్ రాష్ట్రాలలో పదేసి లక్షలకు మించి ఈ లబ్ధిదారులు టీకాలు తీసుకున్నారు. ఆ వివరాలు రాష్ట్రాలవారీగా ఈ క్రింది పట్టికలో ఉన్నాయి.
|
|
సంఖ్య
|
|
రాష్ట్రం
|
|
మొదటి డోస్
|
|
రెండో డోస్
|
|
1
|
|
అండమాన్, నికోబార్ దీవులు
|
|
71,186
|
|
83
|
|
2
|
|
ఆంధ్ర ప్రదేశ్
|
|
27,62,623
|
|
69,370
|
|
3
|
|
అరుణాచల్ ప్రదేశ్
|
|
3,31,962
|
|
487
|
|
4
|
|
అస్సాం
|
|
34,82,893
|
|
1,55,073
|
|
5
|
|
బీహార్
|
|
83,67,612
|
|
1,89,950
|
|
6
|
|
చండీగఢ్
|
|
2,69,117
|
|
1,548
|
|
7
|
|
చత్తీస్ గఢ్
|
|
33,31,051
|
|
92,631
|
|
8
|
|
దాద్రా, నాగర్ హవేలి
|
|
2,21,648
|
|
175
|
|
9
|
|
డామన్, డయ్యూ
|
|
1,60,952
|
|
741
|
|
10
|
|
ఢిల్లీ
|
|
34,73,847
|
|
2,17,567
|
|
11
|
|
గోవా
|
|
4,68,153
|
|
11,210
|
|
12
|
|
గుజరాత్
|
|
93,06,340
|
|
3,02,086
|
|
13
|
|
హర్యానా
|
|
40,17,995
|
|
2,02,645
|
|
14
|
|
హిమాచల్ ప్రదేశ్
|
|
1,23,2748
|
|
2,943
|
|
15
|
|
జమ్మూ కశ్మీర్
|
|
12,90,841
|
|
48,774
|
|
16
|
|
జార్ఖండ్
|
|
29,85,136
|
|
1,14,137
|
|
17
|
|
కర్నాటక
|
|
89,13,380
|
|
2,87,236
|
|
18
|
|
కేరళ
|
|
26,12,578
|
|
2,11,771
|
|
19
|
|
లద్దాఖ్
|
|
87,071
|
|
13
|
|
20
|
|
లక్షదీవులు
|
|
24106
|
|
100
|
|
21
|
|
మధ్యప్రదేశ్
|
|
1,12,51,645
|
|
4,87,280
|
|
22
|
|
మహారాష్ట్ర
|
|
97,80,651
|
|
4,14,732
|
|
23
|
|
మణిపూర్
|
|
4,40,870
|
|
1,063
|
|
24
|
|
మేఘాలయ
|
|
3,79,254
|
|
348
|
|
25
|
|
మిజోరం
|
|
3,37,168
|
|
880
|
|
26
|
|
నాగాలాండ్
|
|
3,10,251
|
|
525
|
|
27
|
|
ఒడిశా
|
|
40,41,573
|
|
2,52,176
|
|
28
|
|
పుదుచ్చేరి
|
|
2,33,427
|
|
1,642
|
|
29
|
|
పంజాబ్
|
|
21,96,836
|
|
66,825
|
|
30
|
|
రాజస్థాన్
|
|
93,01,540
|
|
2,45,064
|
|
31
|
|
సిక్కిం
|
|
2,81,637
|
|
159
|
|
32
|
|
తమిళనాడు
|
|
73,35,971
|
|
3,43,240
|
|
33
|
|
తెలంగాణ
|
|
50,02,394
|
|
3,76,818
|
|
34
|
|
త్రిపుర
|
|
983135
|
|
15,225
|
|
35
|
|
ఉత్తరప్రదేశ్
|
|
1,47,67,272
|
|
5,29,515
|
|
36
|
|
ఉత్తరాఖండ్
|
|
17,57,286
|
|
43,088
|
|
37
|
|
పశ్చిమ బెంగాల్
|
|
55,58,660
|
|
3,71,164
|
|
|
|
మొత్తం
|
|
12,73,70,809
|
|
50,58,284
హోం మంత్రిత్వ శాఖ
ఫింగర్ ప్రింట్ బ్యూరో 2020 కి సంబంధించిన 21 వ అఖిల భారత డైరెక్టర్ల సదస్సును కేంద్ర హోంమంత్రి శ్రీ జి. కిషన్ రెడ్డి ప్రారంభించారు.
ప్రధానమంత్రి శ్రీ నరేంద్ర మోడీ ప్రభుత్వం నేరాలు మరియు ఉగ్రవాదాన్ని ఏ మాత్రం సహించదన్న సిద్ధాంతాన్ని నమ్ముతుంది
నేర రహిత భారత్ ను చూడాలన్నదే కేంద్ర హోంమంత్రి శ్రీ అమిత్ షా ఆకాంక్ష, కులం, వర్గం, మతం, ప్రాంతాలతో సంబంధం లేకుండా నేరాలను సమూలంగా నిర్మూలించడమే మన ప్రభుత్వ లక్ష్యం
ఫింగర్ ప్రింట్ బ్యూరో 2020 అఖిల భారత డైరెక్టర్ల 21వ సమావేశాన్ని కేంద్ర హోంమంత్రి శ్రీ జి.కిషన్ రెడ్డి డిజిటల్ విధానంలో ప్రారంభించారు. అలాగే ఈ సందర్భంగా నేషనల్ క్రైమ్ రికార్డ్స్ బ్యూరో  ఏర్పాటు చేసిన ఈ-సైబర్ ల్యాబ్ను ప్రారంభించారు.
శ్రీ జి. కిషన్ రెడ్డి తన ప్రసంగంలో ప్రధాని శ్రీ నరేంద్ర మోడీ ప్రభుత్వం నేరాలు మరియు ఉగ్రవాదం పట్ల ఏ మాత్రం సహనం చూపే ప్రసక్తే లేదని అన్నారు. కేంద్ర హోంమంత్రి శ్రీ అమిత్ షా నాయకత్వంలో నేర రహిత భారత్ ను సృష్టించడమే లక్ష్యం అని ఆయన అన్నారు. నేరం అనేది మానవత్వానికి, శాంతికి వ్యతిరేకం కాబట్టి కులం, వర్గం, మతం లేదా ప్రాంతం యొక్క దృష్టికోణం నుండి నేరాన్ని చూడడాన్ని ప్రభుత్వం నమ్మదని ఆయన తెలిపారు. మహిళలు మరియు అణగారిన వ్యక్తులపై నేరాలను ప్రభుత్వం ఎప్పటికీ సహించదని శ్రీ కిషన్ రెడ్డి అన్నారు బాధితులందరికీ వేగవంతమైన మరియు నిర్ణయాత్మక న్యాయం అందేలా అన్ని చర్యలు ప్రభుత్వం తీసుకుంటుందని చెప్పారు.
శాంతిభద్రతలు రాష్ట్ర ప్రభుత్వాల పరిథిలోని అంశమే అయినప్పటికీ, నేరాలను పర్యవేక్షించడంలో మరియు గుర్తించడం, పోలీసు బలగాల ఆధునీకరణ మరియు సామర్థ్యాన్ని పెంపొందించడం, పోలీసింగ్ను మెరుగుపరచడంలో రాష్ట్ర ప్రభుత్వాలకు సహాయం అందించడంలో కేంద్ర ప్రభుత్వానికి ముఖ్య పాత్ర ఉందని శ్రీ కిషన్ రెడ్డి అన్నారు. . పోలీసు బలగాల ఆధునీకరణ యొక్క ప్రాముఖ్యతను కేంద్ర హోంమంత్రి శ్రీ అమిత్ షా నొక్కిచెప్పారని ఆయన అన్నారు. 2019-20 ఆర్థిక సంవత్సరంలో కేంద్రం దేశం అంతటా పోలీసు విభాగాల ఆధునీకరణకు రూ.780 కోట్లు విడుదల చేసిందని ఆయన వెల్లడించారు.
వేలిముద్రల యొక్క ప్రాముఖ్యతను ప్రత్యేకంగా ప్రస్తావించిన శ్రీ కిషన్ రెడ్డి, వేలిముద్ర దాని ప్రత్యేకత, శాశ్వతత, వ్యక్తిత్వం మరియు సముపార్జనలో సౌలభ్యం కారణంగా ఒక ముఖ్యమైన సాధనం అయిందని అన్నారు. నేరాలు మరియు నేరస్థులను డాక్యుమెంట్ చేయడంలో, ట్రాక్ చేయడంలో, రికార్డులు-వేలిముద్రల డేటా డిజిటలైజేషన్ ఒక ముఖ్యమైన ముందడుగు అని ఆయన అన్నారు. పూర్తిగా కంప్యూటరీకరించిన నేషనల్ ఆటోమేటెడ్ ఫింగర్ ప్రింట్ ఐడెంటిఫికేషన్ సిస్టం  త్వరలో క్రియాత్మకంగా మారి పోలీసు బలగాలకు ప్రయోజనం చేకూరుస్తుందని ఆయన విశ్వాసం వ్యక్తం చేశారు.
ఎన్సిఆర్బి అత్యంతాధునికమైన ఫోరెన్సిక్ టూల్స్ తో ఏర్పాటు చేసిన ఈసైబర్ ల్యాబ్ ను ప్రారంభించిన శ్రీ కిషన్ రెడ్డి, అక్టోబర్ నెలను జాతీయ సైబర్ సెక్యూరిటీ అవగాహన మాసంగా పాటిస్తున్నారని, సైబర్ నేరాల దర్యాప్తులో ఈసైబర్ ల్యాబ్ వర్చువల్ అనుభవాన్ని అందిస్తుందని అన్నారు.
ఎన్సిఆర్బి భాగస్వామ్యంతో నాఫిస్ పెను మార్పులకు కీలక పాత్ర పోషిస్తుందని ఎన్సిఆర్బి డైరెక్టర్ శ్రీ రాంఫాల్ పవార్ తెలిపారు. రియల్ టైమ్ ప్రాతిపదికన, వేలిముద్రల ఆధారంగా నేరస్థులను గుర్తించడంలో దర్యాప్తు అధికారులకు నాఫిస్ సహాయం అందిస్తుంది.
వీడియో కాన్ఫరెన్సింగ్ లో గుజరాత్, రాజస్థాన్, మధ్యప్రదేశ్లోని ఎన్సిఆర్బికి చెందిన మూడు శిక్షణా కేంద్రాల అధికారులతో పాటు కేంద్ర హోం మంత్రిత్వ శాఖ సీనియర్ అధికారులు హాజరయ్యారు.
విద్యుత్తు మంత్రిత్వ శాఖ
2021 ఆర్థిక సంవత్సరం మొదటి త్రైమాసికానికి పన్ను అనంతర లాభం రు.2,048కోట్లుగా ప్రకటించిన పవర్ గ్రిడ్
5% అనగా రు.9,817కోట్లకు పెరిగిన మొత్తం ఆదాయం
కేంద్ర విద్యుత్ శాఖ పరిధిలోని ’మహారత్న’ కంపెనీ మరియు ’సెంట్రల్ ట్రాన్స్మిషన్ యుటిలిటీ’ అయిన పవర్ గ్రిడ్ కార్పోరేషన్ ఆఫ్ ఇండియా లిమిటెడ్ 2021 ఆర్థిక సంవత్సరపు మొదటి త్రైమాసికానికి తన పన్ను అనంతర ఆదాయాన్ని రు. 2,048 కోట్లు మరియు మొత్తం ఆదాయం రు.9,817 కోట్లుగా పోస్టు చేసింది. పవర్ గ్రిడ్ కంపెనీ యొక్క 2021 ఆర్థిక సంవత్సరపు మొదటి త్రైమాసికానికి పన్ను అనంతర ఆదాయం మరియు మొత్తం ఆదాయం వరుసగా రు.1,979 కోట్లు మరియు రు.9,620కోట్లు. ఈ త్రైమాసికంలో అసాధారణంగా రాష్ట్రాలు మరియు కేంద్రపాలిత ప్రాంతాల డిస్కంలు/ విద్యుత్ విభాగాలు రు.1,075కోట్ల కన్సాలిడేటెడ్ రిబేటును ప్రకటించాయి. కోవిడ్-19 సందర్భంగా ఏప్రిల్ 20 మరియు మే 20 వరకు బిల్లింగ్ చెల్లింపులను ప్రజలు ఒక్కసారి వాయిదావేయడానికి అనుమతినిచ్చాయి. ఈ రిబేటు ప్రభావం త్రోసివేయగా కంపెనీ లాభం గత 2019-20ఆర్థిక సంవత్సరంలోని ఇదే త్రైమాసికంతో పోలిస్తే 18%నికి పెరిగింది.
ఏకీకృతంగా ఈ త్రైమాసికానికి కంపెనీ మూలధనవ్యయం రు.1,906 కోట్ల వరకు ఉండగా మూల ఆస్థులు రు.1,184కోట్ల వరకు  ఉంటుందని పవర్ గ్రిడ్ విడుల చేసిన ప్రకటనలో పేర్కొంది. 30,జూన్ 2020 నాటికి స్థూల స్థిర ఆస్థిలు రు.2,28,856 కోట్లు ఉంటాయని తెలిపింది.
హరియూర్-మైసూర్ లైన్ 400 కెవి డి/సి మరియు మీరట్, కోటేశ్వర్ మరియు బాలిపరాల్లో ఐసిటిల వంటి భారీ ట్రాన్మిషన్లను పవర్ గ్రిడ్ ఈ త్రైమాసికంలో చేపట్టింది. జులై 2020లో చాలా కాలంగా నిలిచిపోయిఉన్న రాజార్హట్-గోర్ఖానా 400కెడి డి/సి ట్రాన్మిషన్ లైనును చేపట్టనుంది. 30, జూన్ 2020 ఆఖరుకు 8 టిబిసిబి సహాయక కార్యక్రమాలు జరుగుతుండగా 11 టిబిసిబి సహాయక కార్యక్రమాలు అమలులో ఉన్నాయి. సాంకేతికత, ఆటోమేషన్ మరియు డిజిటైజేషన్, 2021 ఆర్థిక సంవత్సరపు త్రైమాసికానికి పవర్ గ్రిడ్ సగటు సరఫరా 99.83% ఉంది. ఈ త్రైమాసింకం కడపటికి పవర్ గ్రిడ్ ట్రాన్మిషన్ ఆస్థుల మొత్తం మరియు వాటి సహాయకాలు 163,695 సికెయం ట్రాన్మిషన్ లైన్లు, 248 సబ్ స్టేషన్లు మరియు 413,950 ఎంవిఏ పైగా ట్రాన్ఫర్మేషన్ సామర్థ్యం కలవి ఉన్నాయి.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
దేశంలో ఎవియన్ ఇన్ఫ్లుయెంజా పరిస్థితి
హరియాణా రాష్ట్రం పంచకుల జిల్లాలోని రెండు పౌల్ట్రీఫారాల్లో ఎవియన్ ఇన్ఫ్లుయెంజా నిర్ధారణ తర్వాత, ఆ రాష్ట్రం 9 "త్వరితగతి ప్రతిస్పందన బృందాలను" ఏర్పాటు చేసింది. ఆ రెండు చోట్ల వైరస్ నియంత్రణ చర్యలు చేపట్టింది. గుజరాత్లోని సూరత్ జిల్లా, రాజస్థాన్లోని సిరోహి జిల్లాలో కాకులు/అటవీ పక్షుల నుంచి సేకరించిన నమూనాల్లో ఎవియన్ ఇన్ఫ్లుయెంజా  ఉనికి ఉందని తేలింది. హిమాచల్ప్రదేశ్లోని కాంగ్రా జిల్లాలో 86 కాకులు, 2 కొంగలు అసాధారణ రీతిలో చనిపోయినట్లు నివేదికలు అందాయి. అదే రాష్ట్రంలోని నహాన్, బిలాస్పూర్, మంది జిల్లాల్లోనూ పక్షులు అసాధారణ రీతిలో చనిపోయినట్లు గుర్తించి, వాటి నమూనాలను పరీక్షల కోసం ప్రయోగశాలలకు పంపారు.
వ్యాధి వ్యాప్తి చెందకుండా చర్యలు చేపట్టాలని వైరస్ ప్రభావిత రాష్ట్రాలకు కేంద్ర పశు సంవర్దక శాఖ సూచనలు పంపింది. ఇప్పటివరకు కేరళ, రాజస్థాన్, మధ్యప్రదేశ్, హిమాచల్ప్రదేశ్, హరియాణా, గుజరాత్, ఉత్తరప్రదేశ్ రాష్ట్రాల్లో వైరస్ ఉనికి బయటపడింది.
దిల్లీ, మహారాష్ట్ర నుంచి అధీకృత ప్రయోగశాలకు పంపిన నమూనాలకు సంబంధించిన ఫలితాలు ఇంకా రావాల్సివుంది. ఛత్తీస్గఢ్లోని బలోద్ జిల్లా నుంచి పరీక్షల కోసం పంపిన పక్షుల నమూనాల్లో వైరస్ లేదని తేలింది.
కేరళలోని రెండు వైరస్ ప్రభావిత జిల్లాల్లో అనుమానిత పక్షుల వధ పూర్తయింది. "పోస్ట్ ఆపరేషనల్ సర్వైలెన్స్ ప్రోగ్రామ్" మార్గదర్శకాలు ఆ రాష్ట్రానికి జారీ అయ్యాయి.
పరిస్థితిని సమీక్షించడానికి ఏర్పాటైన కేంద్ర బృందాలు ఆయా రాష్ట్రాలకు చేరుకుని పని ప్రారంభించాయి. కేరళలో వైరస్ బయటపడిన ప్రాంతాలకు శనివారం చేరుకున్న ఒక బృందం, సాంక్రమిక రోగ దర్యాప్తు ప్రారంభించింది. మరో బృందం ఆదివారం హిమాచల్ప్రదేశ్ చేరుకుని ప్రభావిత ప్రాంతాల్లో సర్వే చేపట్టింది.
ప్రజల్లో అవగాహన కల్పించాలని, ఈ వైరస్కు సంబంధించి పుకార్లు వ్యాప్తి చెందకుండా చూడాలని అన్ని రాష్ట్రాలకు కేంద్ర పశు సంవర్దక విభాగం సూచించింది. నీటి వనరులు, పక్షుల మార్కెట్లు, జంతు ప్రదర్శనశాలలు, పౌల్ట్రీల వంటివాటిపై నిఘా పెంచడంతోపాటు, చనిపోయిన పక్షుల ఖననం, పౌల్ట్రీఫారాల్లో జీవ భద్రతను బలోపేతం చేసే చర్యలు చేపట్టాలని విజ్ఞప్తి చేసింది.
రక్షణ మంత్రిత్వ శాఖ
సాయుధ దళాల ట్రిబ్యునల్ ప్రధాన ధర్మాసనంప్రాంతీయ బెంచ్ లకు సంబంధించిన విషయాలపైవీడియో కాన్ఫరెన్స్ ద్వారా విచారణలను ప్రారంభించింది
సాయుధ దళాల ట్రిబ్యునల్  10 ప్రాంతీయ ధర్మాసనాలలో వీడియో కాన్ఫరెన్స్ విధానం ద్వారా విచారణలకు సాయుధ దళాల ట్రిబ్యునల్ ఛైర్ పర్సన్ జస్టిస్ రాజేంద్ర మీనన్ ఈ రోజు శ్రీకారం చుట్టారు.
2020 జూన్ 8 నుంచి భౌతికంగా విచారణలను నిర్వహిస్తున్న ఏకైక కోర్టు సాయుధ దళాల ట్రిబ్యునల్ ప్రధాన ధర్మాసనం. సాయుధ దళాలకు చెందిన వ్యక్తులు  సుదూర ప్రాంతాల్లో ఉండటం వల్ల, వివిధ భద్రతా సంబంధమైన కారణాల వల్ల ఎదుర్కొంటున్న కష్టాలు, పరిమితులను పరిగణనలోకి తీసుకొని ప్రధాన బెంచ్ వద్ద భౌతిక విచారణలు జరుగుతున్నాయి.
ఎలాంటి సంఘటనలు జరగకుండా ఈ విచారణలను నిర్వహించిన ఘనతను ప్రధాన రిజిస్ట్రార్ డాక్టర్ రాకేష్ కుమార్ కు ఇచ్చారు ఛైర్ పర్సన్. ప్రధాన ధర్మాసనం వద్ద లోపరహితమైన పారిశుధ్య ప్రమాణాలను పాటించడానికి రాకేశ్ కుమార్ తగిన సలహాలను ఇస్తున్నారు. కోర్టు ప్రాంగణాలను ఎ.ఎఫ్.టి. ఉద్యోగులే రోజుకు రెండుసార్లు శుద్ధి చేస్తున్నారు. దేశ వ్యాప్త లాక్ డౌన్ ప్రకటించక ముందు నుంచే ఇది జరుగుతోంది. పని సాఫీగా జరిగే విషయంలో రాజీ పడకుండానే న్యాయస్థానం ఆవరణలోకి ప్రవేశాలను కనీస స్థాయికి తగ్గించి సరైన రీతిలో భౌతిక దూరం పాటించారు. ఎ.ఎఫ్.టి. ముందు హాజరయ్యే న్యాయవాదులను పారదర్శకమైన సన్నటి తెర ద్వారా ట్రిబ్యునల్ న్యాయమూర్తుల నుంచి వేరుగా ఉంచారు. జడ్జిలు, కోర్టు సిబ్బంది మధ్య కూడా సరైన రీతిలో భౌతిక దూరాన్ని పాటించారు.
సాయుధ దళాల ట్రిబ్యునల్ లో ప్రధాన ధర్మాసనం, దేశవ్యాప్తంగా విస్తరించి ఉన్న 10 ప్రాంతీయ ధర్మాసనాలు కలిపి మొత్తం 11 ధర్మాసనాలకు 34 మంది న్యాయ, పరిపాలనా సభ్యులను ప్రభుత్వం మంజూరు చేసింది. అయితే, ఇప్పుడు ప్రధాన ధర్మాసనంలో కేవలం నలుగురు సభ్యులు మాత్రమే ఉన్నారు. చండీగఢ్, ముంబై, చెన్నై ధర్మాసనాలలో ఒక న్యాయ రంగపు సభ్యుడు, ఇద్దరు పరిపాలనా సభ్యుల చొప్పున ఉన్నారు.
ప్రాంతీయ ధర్మాసనాలకు సంబంధించిన అత్యవసర విన్నపాలను ప్రధాన ధర్మాసనం వింటున్నప్పటికీ, ప్రాంతీయ ధర్మాసనాలకు సంబంధించిన ఇతర అంశాలను కూడా వినడానికి ఒక పద్ధతిని రూపొందించాల్సిన అవసరం ఉందని భావించారు. అందుకు అనుగుణంగానే, దూర దృశ్య విచారణ కోసం ఆచరణీయమైన పద్ధతిని ప్రవేశపెట్టారు.
వీడియో కాన్ఫరెన్స్ ద్వారా విచారణ చేపట్టే ఈ అవకాశంతో సాయుధ దళాల సిబ్బందికి అపారమైన ఉపశమనం కలిగింది. వివిధ ప్రాంతీయ ధర్మాసనాలలో వారి విన్నపాలు న్యాయం కోసం ఎదురు చూస్తున్నాయి. ప్రాంతీయ ధర్మాసనాలకు సంబంధించిన విన్నపాలను న్యాయ విభాగపు సభ్యుడు జస్టిస్ మహమ్మద్ తాహిర్, పరిపాలనా సభ్యులు వైస్ అడ్మిరల్ పి. మురుగేశన్ , లెఫ్టినెంట్ జనరల్ సి.ఎ. కృష్ణన్  వీడియో కాన్ఫరెన్స్ ద్వారా విచారిస్తారు.